《海中岛》
清代·劳之辨

海中岛，各一方。耳无帝，目无王。古若兹，况汉唐。

胜国末，郑寇强。踞其壤，恣跳梁。乘潮汐，驾帆樯。

肆扰掠，毒闽疆。皇赫怒，整斧斨。命楼船，下扶桑。寇日蹙，乃求降。

陬兼澨，梯且航。置郡县，破天荒。贡皮币，赋蔗糖。

销兵气，日月光。

作者简介：劳之辨（1639-1714）字书升，晚号介岩，浙江石门人，康熙三年（1664）进士，官至左副都御史。诗摹香山，著有《春秋诗话》《读杜识馀》《阮亭诗抄》等。